**Dlhý opis**

**Názov**

Canespor 1× denne roztok

**Opis**

Canespor 1× denne roztok lieči rôzne typy plesní kože vďaka širokospektrálnemu účinku a schopnosti ničiť plesne. Vďaka svojej liekovej forme dobre preniká do ťažko dostupných miest na tele: ochlpenie, kožné záhyby, pokožka hlavy. Aplikuje sa len 1× denne!

Prináša rýchlu úľavu od nepríjemných prejavov plesňových ochorení vďaka protizápalovému účinku, a to za pár dní. Zastavuje ďalší rast a množenie pôvodcov plesní a dokonca ich aj hubí.

Canespor 1× denne roztok je účinné širokospektrálne antimykotikum, ktoré dobre preniká hlboko do infikovaných vrstiev kože, kde efektívne ničí pôvodcov plesne. Je to číra, takmer bezfarebná tekutina.

**Výhody prípravku**

* Liečba plesní (mykóz) na rôznych častiach tela, a to najmä na tých, ktoré sú horšie dostupné a kde nie je vhodné aplikovať krém (ochlpenie, kožné záhyby, pokožka hlavy)
* Trojitý účinok: zastavuje rast plesní, zabíja pôvodcov plesní, prináša rýchlu úľavu od svrbenia a pálenia za pár dní
* Praktické dávkovanie – aplikuje sa len 1× denne
* Preniká hlboko do infikovaných vrstiev kože, kde efektívne pôsobí
* Účinne lieči aj mykózu slabín alebo pleseň na ďalších častiach tela
* Zastaví množenie plesní, hubí pôvodcov plesne
* Rýchlo zmierňuje nepríjemné príznaky mykózy vďala svojmu protizápalovému účinku, a to za pár dní

**Spôsob použitia**

Canespor 1× denne roztok sa na postihnuté miesta aplikuje 1× denne, ideálne večer pred spaním. Niekoľko kvapiek (asi 3 kvapky) zvyčajne postačia na ošetrenie plochy vo veľkosti dlane ruky. Po aplikácii na postihnuté miesta sa ľahko vmasíruje do kože.

U dojčiat a detí do 3 rokov môže byť Canespor 1× denne roztok používaný len pod pravidelným lekárskym dohľadom.

**Špecifiká**

Pacienti s anamnézou hypersenzitívnych reakcií na ostatné fungicídne látky odvodené od imidazolu (napr. ekonazol, klotrimazol, mykonazol) musia používať lieky obsahujúce bifonazol s opatrnosťou. Je potrebné, aby sa pacienti vyhli kontaktu prípravku s očami. Liek sa nesmie prehĺtať.

Vzhľadom na to, že nie sú k dispozícii žiadne klinické údaje, používanie bifonazolu sa v prvom trimestri tehotenstva z preventívnych dôvodov neodporúča. Dojčenie má byť počas liečby bifonazolom prerušené.

Niektoré pomocné látky v kožnom roztoku Canespor 1× denne môžu znížiť účinnosť latexových výrobkov, ako sú kondómy a pesary, pri aplikácii kožného roztoku na oblasť genitálií. Účinok je dočasný a objavuje sa len počas liečby.

**Zloženie**

Liek obsahuje účinnú látku bifonazol 10 mg/g. Pomocná látka so známym účinkom: jeden ml roztoku obsahuje 281,52 mg alkoholu (etanolu). Ďalšou pomocnou látkou je izopropyl-myristát.

**Pred použitím lieku si pozorne prečítajte písomnú informáciu pre používateľov lieku a poraďte sa so svojím lekárom alebo lekárnikom.** Canespor roztok je liek na vonkajšie použitie. Obsahuje liečivo bifonazol.

**Ďalšie informácie**

[www.canespor.sk](http://www.canespor.sk)

**Ďalšie prípravky na liečbu plesne kože a nechtov**

CH-20241119-111